b'\n_START_ARTICLE_\nElena Laumenskien\xc4\x97\n_START_SECTION_\nBiografija\n_START_PARAGRAPH_\n1892-1900 m. skambinti fortepijonu mok\xc4\x97si Vilniuje pas F. P\xc5\xa1ybilskait\xc4\x99. 1907 m. baig\xc4\x97 Maskvos konservatorij\xc4\x85 (mokytojai A. Hubertas, Aleksandras Skriabinas, K. Igumnovas). 1908-1915 m. Vilniuje d\xc4\x97st\xc4\x97 priva\xc4\x8dioje Z. Jakubovskio muzikos mokykloje, fortepijono klas\xc4\x97je, v\xc4\x97liau Rus\xc5\xb3 muzikos draugijos Vilniaus skyriaus muzikos mokykloje. 1915-1921 m. gyveno Maskvoje, dirbo filharmonijos draugijos muzikos mokykloje; priva\xc4\x8diai studijavo kompozicij\xc4\x85 pas A. Iljinsk\xc4\xaf. 1921-1933 m. d\xc4\x97st\xc4\x97 Kauno muzikos mokykloje, nuo 1933 m. \xe2\x80\x93 konservatorijoje. 1921-1930 m. vadovavo priva\xc4\x8diai fortepijono studijai, 1930-1940 m. \xe2\x80\x93 savo \xc4\xafsteigtai Liaudies konservatorijai. Nuo 1940 m. d\xc4\x97st\xc4\x97 Vilniaus vidurin\xc4\x97je muzikos mokykloje, 1945-1949 m. \xe2\x80\x93 Vilniaus konservatorijoje, 1949-1960 m. \xe2\x80\x93 Lietuvos konservatorijoje, nuo 1946 m. profesor\xc4\x97._NEWLINE_Koncertavo Maskvoje, Vilniuje, Kaune. Suk\xc5\xabr\xc4\x97 daugiau kaip 300 k\xc5\xabrini\xc5\xb3 \xe2\x80\x93 dain\xc5\xb3, romans\xc5\xb3, pjesi\xc5\xb3 fortepijonui._NEWLINE_Mokiniai: Juozas Antanavi\xc4\x8dius, Konstancija Brundzait\xc4\x97, Bronius Jakubauskas, Vytautas Lauru\xc5\xa1as, Bronius Kutavi\xc4\x8dius, Algis \xc5\xa0imkus.'